wickkiey/tamil-wikipedia-chunked huggingface dataset:
# மாசிக்காய்

**குவெர்கஸ் இன்கானா** என்பது கருவாலி வகையைச் சேர்ந்த குயெர்கஸ் என்ற இனத்தைச் சேர்ந்த குறுமரமாகும். இது அமெரிக்காவின் அட்லாண்டிக் மற்றும் வளைகுடா கடற்கரை சமவெளிகளையும், புளோரிடாவைச் சுற்றியுள்ள வர்ஜீனியா முதல் டெக்சாஸ் வரையும் ஓக்லகோமா மற்றும் ஆர்கன்சா வரையும் பூர்வீகமாகக் கொண்டு இருந்தாலும் பெரும்பாலும் இலையுதிர் காடுகளிலும், பசுமைமாறாக் காடுகளிலும் காணப்படுகின்றன.  
மற்ற மரங்களின் காயைப் போல், பூவிலிருந்து காயாகாது, இம்மரத்தின் குறிப்பிட்ட சில மரங்களின் கிளைகளில் வளரும் ஒரு வகை குடம்பிகள் (larva), சுரக்கும் திரவம் உறைந்து திரண்டு உருண்டையாகக் கெட்டிப்படும். இவை **மாசிக்காய்** என்று அழைக்கப்படுகிறது. துவர்ப்பு சுவையுடன் கூடிய இந்த மாசிக்காய், இந்திய சித்த மருத்துவத்தில் வாய், தொண்டை மற்றும் குடல் புண்களை ஆற்றும் மருந்தாகவும், சீன மருத்துவத்தில் குழந்தைகளுக்கும் உரைத்துக் கொடுக்கப்படும், உரை மருந்து வகையாகவும் இது நம்பப்படுகிறது.
# மாசிக்காய்

## பயன்கள்

இம்மரம் மிகவும் கடினமானது மற்றும் வலுவான தண்டினை உடையது, எனவே பொதுவாக எரிபொருள்(விறகாகவோ) அல்லது கம்பங்களாகவோ பயன்படுகின்றன.
# கார்போகரிசி

**கார்போகரிசி** (Psoralea corylifolia) என்பது ஆயுற்வேத, சித்த, சீன மருத்துவங்களில் முக்கியத்துவம் வகிக்கும் தாவரம் ஆகும். இவற்றின் விதைகளே அதிக பலன்களைத் தருகின்றன. இது நேராக நிமிர்ந்து வளரும் செடி ஆகும். பல கிளைகளுடன், வட்டமான இலைகளுடன் கூடியது . இதன் பூக்கள் சிறிய நீல ஊதா வண்ணம் கொண்டவை. இதனுடைய பழங்கள் கரிய நிறமானவை ஆகும்.
# கார்போகரிசி

## மருத்துவ பயன்கள்

கார்போகரிசியின் முக்கியமான பயன் லூகோடெர்மா/விட்டிலிகோ போன்ற சர்ம வியாதிகளை எதிர்ப்பது ஆகும்.
# கார்போகரிசி

## வளரிடமும் பரவலும்

கார்போகரிசி வடகிழக்கு வெப்பமண்டல ஆப்பிரிக்கா, தெற்கு அரேபியத் தீபகற்பம், இந்தியா, இலங்கை உள்ளிட்ட வெப்ப, மிதவெப்ப ஆசியப்பகுதிகளைத் தாயகமாகக் கொண்ட தாவரமாகும். இதன் கூறப்படும் மருத்துவ குணங்களுக்காக சிலசமயங்களில் அரேபியாவிலும் பயிரிடப்படுகிறது.
# ராபின்சன் குரூசோ

**ராபின்சன் குரூசோ** (*Robinson Crusoe*) டானியல் டீஃபோ எழுதிய ஒரு புதினம் ஆகும். இது முதலில் 1719, ஏப்ரல் 25 அன்று வெளியிடப்பட்டது. முதல் பதிப்பானது, கதாநாயகன் ராபின்சன் குரூசோவை அதன் எழுத்தாளர் என்று பதிப்பிட்டது, இதனால் பல வாசகர்கள் அவர் உண்மையான நபராகவும், இப்புத்தகம் உண்மையான சம்பவங்களின் பயணப் பயணம் என எண்ணினர்.  
கடிதம், ஒப்புதல், மற்றும் நீதிபோதனை வடிவங்களில், இந்நூலின் தலைப்பு கதைப் பாத்திரத்தின் சுயசரிதையாக எழுதப்பட்டது. கதைப்பாத்திரத்தின் இயற்பெயர் ராபின்சன் கிரெட்ஸன்னர் - ஒரு கப்பல் விபத்தில் சிக்கியவர். டிரினிடாட் அருகே உள்ள ஒரு தொலைதூர வெப்பமண்டலப் பாலைவனத் தீவில் 28 ஆண்டுகள் செலவழிக்கிறார். இறுதியில் மீட்கப்படுவதற்கு முன் இவர் தன்னின உண்ணிகள், கைதிகள் மற்றும் கிளர்ச்சியாளர்களை எதிர்கொண்டார். இக்கதையானது, இன்றைய சிலியின் பகுதியான "மாஸ் அ டைரா" என்றழைக்கப்படும் பசிபிக் தீவில் கப்பல் விபத்தில் சிக்கி நான்கு ஆண்டுகள் உயிர் பிழைத்த இசுக்காட்டிய நாட்டவரான அலெக்சாந்தர் சேல்கிர்க் என்பவரின் வாழ்க்கையை அடிப்படையாகக் கொண்டதாக கருதப்படுகிறது, 1966 ஆம் ஆண்டில் இந்த தீவானது ராபின்சன் குரூசோ தீவு என மறுபெயரிடப்பட்டது.  
எளிய கதைநடையைக் கொண்டிருந்த போதிலும், இலக்கிய வரலாற்றில் யதார்த்தமான கற்பனைக் கதைகளின் தோற்றத்திற்கு வழிவகுத்ததற்கான பெருமையைப் பெற்றது. இது ‘முதல் ஆங்கிலப் புதினம்' என்ற சிறப்பிற்கு ஒரு போட்டியாளராக கருதப்படுகிறது. 1719 ஆம் ஆண்டின் முடிவில், இந்தப் புத்தகம் ஏற்கனவே நான்கு பதிப்புகள் மூலம், வரலாற்றில் மிகவும் பரவலாக வெளியிடப்பட்ட புத்தகங்களில் ஒன்றானது. திரைப்படம், தொலைக்காட்சி மற்றும் வானொலி என்று பல பரிமாணங்களில் வெளிவந்து பிரபலமானது.
# இரா. சொக்கலிங்கம்

**இரா. சொக்கலிங்கம்** (1856 - 1931) தமிழகத் தமிழறிஞர் ஆவார்.
# இரா. சொக்கலிங்கம்

## இளமைப் பருவம்

இரா. சொக்கலிங்கம் காரைக்குடியில் யாழ்ப்பாணத்தார் வீடு என்று சொல்லப்படும் குடும்பத்தில் இராமநாதனுக்கும் முத்துக்கருப்பி ஆச்சிக்கும் மகனாகப் பிறந்தார். திண்ணைப் பள்ளியில் எண்ணும் எழுத்தும் கற்றுக்கொண்டார். உடுமலைப்பேட்டையில் தந்தையார் தொடங்கிய வணிக நிறுவனத்தில் சிறிது காலம் பணிபுரிந்தார். தமது 17ஆவது வயதில் யாழ்ப்பாணம் சென்றார். யாழ்ப்பாணத்தில் ஆறுமுக நாவலரைக் கண்டு அவரிடம் தமிழை முறையாகக் கற்றுத் தேர்ந்தார். தேவக்கோட்டை வன்தொண்டரிடம் திருமுறைகளையும், மதுரை மெய்யப்ப சுவாமிகளிடம் சித்தாந்தச் சாத்திரங்களையும் கற்றுணர்ந்தார்.
# இரா. சொக்கலிங்கம்

## தொண்டுகள்

காரைக்குடியில், *மீனாட்சி சுந்தரேசுவரர் வித்யாசாலை* என்ற பள்ளியை நிறுவி, அங்கு தமிழ் கற்பிக்கச் செய்தார். திருநல்லூர் பெருமணம் எனும் ஆச்சாள்புரத்தில், *அறுபத்து மூவர் திருமடம்* நிறுவித் தெய்வத் திருப்பணிகளைச் செய்தார். சிதம்பரத்தில் மெய்கண்ட சித்தாந்த வித்தியாசாலை நிறுவி, தமிழ் இலக்கிய இலக்கணங்களையும், சைவசித்தாந்தத்தையும், சமஸ்கிருத்தையும் கற்றுக் கொள்ள வழிவகை செய்தார். இந்த வித்தியாசாலையில் தாமும் ஓர் ஆசிரியராக கற்றுக் கொடுத்தார்.
# இரா. சொக்கலிங்கம்

## இயற்றிய நூல்கள்

1. திருப்பத்தூர்ப் புராணம்
1. சோழபுர புராணம்
1. சிவகாமியம்மைப் பதிகம்
1. திருத்தொண்டர் பதிகம்
1. ஆதிசிதம்பரேசர் பதிகம்
1. மதுரை சித்திவிநாயகர் திருவிரட்டை மணிமாலை
1. சோமசுந்தர மாலை
1. வீரசேகரமாமணிமாலை
1. சிவகாமியம்மைப் பிள்ளைத் தமிழ்
1. திருஞானசம்பந்தர் பிள்ளைத் தமிழ்
1. திருநாவுக்கரசர் பிள்ளைத் தமிழ்
1. சுந்தரமூர்த்தி பிள்ளைத்தமிழ்
1. மணிவாசகர் பிள்ளைத்தமிழ்
1. திருவாரூர்த் திருபத்தந்தாதி
1. திருவாலவாய் யமகவந்தாதி
1. மகுட தனவைசிய மரபு விளக்கம்
1. மெய்கண்ட சிவசரித்திரம்
# இரா. சொக்கலிங்கம்

## சிறப்புகள்

இவரை *செந்தமிழ்ச் செல்வர்* என்று தமிழ்க்கூறு நல்லுலகமும், *சித்தாந்த வித்தகர்* என்று சைவ உலகமும் போற்றிப் பாராட்டியுள்ளது. இவரைப் பண்டிதமணி, தமிழைத் தகவுணர்ந்தோன் என்று போற்றியுள்ளார்.
# இரா. சொக்கலிங்கம்

## மறைவு

தமது 75 ஆவது வயதில் 1931 ஆம் ஆண்டு காலமானார்.  
- குன்றக்குடி பெரியபெருமாள்-தமிழ் வளர்த்த நல்லறிஞர்கள்-மதிநிலையம் -1996.
- மு.அருணாசலம்- தமிழ் இலக்கிய வரலாறு-2005 தி பார்க்கர் வெளியீடு.
# புளோரெஸ் மனிதன்

**ஹோமோ புளோரிஸென்ஸிஸ்** , ("ஃப்ளோரர்ஸ் மேன்"; "ஹாபிட்" ) என புனைப்பெயரிடப்பட்டது ) ஹோமோ இனத்தில் ஒரு அழிவடைந்த இனம். மனித வகையிலே மிகவும் சமீபத்திய காலம் வரை வாழ்ந்த இனமாக இவர்கள் கருதப்படுகிறார்கள்.3.5 அடி (1.1 மீ) உயரத்தில் இருக்கும் ஒரு நபரின் எஞ்சியவை 2003 இல் இந்தோனேசியாவின் புளோரஸ்தீவில் லியாங் புவாவில் கண்டுபிடிக்கப்பட்டது. ஒன்பது நபர்களின் பகுதி எலும்புக்கூடுகள் மீட்கப்பட்டுள்ளன, இதில் ஒரு முழுமையான மண்டை ஓடு, "LB1" என குறிப்பிடப்படுகிறது. இவை நவீன மனிதர்களிடமிருந்து வேறுபடுகின்ற ஒரு இனத்தை பிரதிநிதித்துவப்படுத்துகிறதா என்பதை தீர்மானிக்க தீவிர ஆய்வுக்கு உட்பட்டன.
# புளோரெஸ் மனிதன்

## கால அளவீடு

இந்த ஹோமினின் ஒப்பீட்டளவில் சமீப காலங்களில், சுமார் 12,000 ஆண்டுகளுக்கு முன்பு வரை உயிர் வாழ்ந்ததாக கருதப்பட்டது. [4] இருப்பினும் சமீபத்திய ஆதாரங்களின், விரிவான வடிவமைப்பு மற்றும் காலவரிசை சோதனைகள் இவை 50,000 ஆண்டுகளுக்கு முன்னர் வாழ்ந்ததாக காட்டியது. [5] [6] [7] இந்த எலும்புக்கூடுகளுக்கு அருகாமையில் இவர்கள் பயன்படுத்திய கல்லினாலான கருவிகள் சுமார் 50,000 to 190,000 years பழமை வாய்ந்தவை என கண்டறிப்பட்டுள்ளது.
# புளோரெஸ் மனிதன்

## கண்டுபிடித்தல்

2003 ஆம் ஆண்டில் இந்தோனேசிய தீவு புளோரஸில் கூட்டு ஆஸ்திரேலிய-இந்தோனேசிய தொல்பொருள் ஆய்வாளர்கள் ஆசியாவிலிருந்து ஆஸ்திரேலியாவிலிருந்து ஹோமோ சாபியன்களின் (நவீன மனிதர்கள்) இடம்பெயர்வு ஆதாரங்களை அவர்கள் தேடினார்கள். [2] [4] ஒரு புதிய இனத்தை கண்டறிய அவர்கள் எதிர்பார்த்திருக்கவில்லை. ஒரு ஹோமினின் கிட்டத்தட்ட முழுமையான எலும்புக்கூட்டை மீட்டதில் ஆச்சரியமடைந்தார்கள். அது LB1 என பெயரிடப்பட்டது, ஏனென்றால் அது லியாங் புவா குகைக்குள்ளே கண்டுபிடிக்கப்பட்டது.
# புளோரெஸ் மனிதன்

## மர்மம்

புளோரிஸின் பிற பகுதிகளிலும் ஹோமோ புளோரிஸென்ஸிஸ் நீண்ட காலமாக உயிர் பிழைத்திருக்கக்கூடும் என்று கிரெகோரி ஃபோர்ர்ட் கருதுகிறார், புளோரிஸின் நாகர் மக்களிடையே எபூ கோகோ கதைகள் ஆதாரமாக விளங்குகின்றன. எபு கோகோ சிறிய, மயிரடர்ந்த, மொழிக்குன்றிய இனத்தவர்கள் எனக்கூறப்படுகிறது. [69] 16 ஆம் நூற்றாண்டின் போது முதல் போர்த்துகீசிய கப்பல்களின் வருகையின் போது இவர்கள் இருந்திருக்க வேண்டும் என என நம்பப்பட்டது, இந்த உயிரினங்கள் 19 ஆம் நூற்றாண்டின் பிற்பகுதி வரை வாழ்ந்ததாக கோரப்படுகிறது.இவர்கள் இன்னும் புளோரிஸின் சில உள்ளடர்ந்த வனங்களில் எஞ்சியுள்ளனர் என மர்மக்கூற்றுகள் இன்றளவும் இந்தோனேசியாவில் நிலவுகிறது.  
<u><big>**குறிப்புகள்**</big></u>
- ·*Falk, Dean**(2011).The Fossil Chronicles: How Two Controversial Discoveries Changed Our View of Human Evolution. University of California Press.ISBN978-0-520-26670-4.*
- ·*Larson, S.G., Jungers, W.L., Morwood, M.J.; et al. (December 2007). "Homo floresiensisand the evolution of the hominin shoulder".Journal of Human Evolution.**53**(6): 718–31.doi:10.1016/j.jhevol.2007.06.003.PMID17692894.*
- ·*Martin, R. D.; MacLarnon, A. M.; Phillips, J. L.; Dussubieux, L.; Williams, P. R.; Dobyns, W. B. (19 May 2006). "Comment on "The Brain of LB1,Homo floresiensis"".Science.**312**(5776): 999.Bibcode:2006Sci...312.....M.doi:10.1126/science.1121144.PMID16709768.*
- ·*Morwood, Mike; van Oosterzee, Penny (2007).A New Human: The Startling Discovery and Strange Story of the "Hobbits" of Flores, Indonesia. Smithsonian Books.ISBN0-06-089908-5.*
- ·*Stringer, Chris (2011).The Origin of Our Species. London: Allen Lane.ISBN978-1-84614-140-9.*
- ·*Tattersall, Ian**(2015).The Strange Case of the Rickety Cossack and other Cautionary Tales from Human Evolution. Palgrave Macmillan.ISBN978-1-137-27889-0.*
- ·*Weber, George."Lonely islands: The Andamanese (Ch. 5)". Andaman Association. Archived fromthe originalon 10 July 2012.*
# புளோரெஸ் மனிதன்

## **வெளி இணைப்புகள்**

- ·Hawks, John. Blog of a professor of anthropology who closely follows this topic.
- ·*"Another diagnosis for a hobbit"(online). 3 July 2007.*
- ·*"The Liang Bua report"(online). 10 August 2007.*
- ·*"The forelimb and hindlimb remains from Liang Bua cave"(online). 18 December 2008.*
- ·*"Hominin remains from Mata Menge, Flores"(online). 8 June 2016.*
- ·*Scientific American*Interview with Professor Brown27 October 2004
- ·*National Geographic News*article on*H. floresiensis*
- ·*Homo floresiensis*- The Smithsonian Institution's Human Origins Program
- ·*"WereHomo floresiensisjust a population of myxoedematous endemic cretinHomo sapiens?"(online).Anthropology.net. 5 March 2008.*Blog commentary on the Obendorf paper.
- ·Washington University in St. LouisVirtual Endocasts of the "Hobbit" – Electronic Radiology Laboratory
- ·Nova's Alien from Earth documentary website, complete program available through Watch Online feature
- ·Hobbits in the Haystack:*Homo floresiensis*and Human Evolutions – Turkhana Basin Institute presentment at the Seventh Stony Brook Human Evolution Symposium
- Human Timeline (Interactive)–Smithsonian,இயற்கை வரலாற்றுக்கான தேசிய அருங்காட்சியகம்(August 2016).
# சித்திரசேனன்

**சித்திரசேனன்** (Chitrasena), மகாபாரத இதிகாசத்தின் வன பருவத்தில் வரும் ஒரு கந்தர்வன் ஆவார்.
# சித்திரசேனன்

## வரலாறு

வனவாசத்தின் போது துவைத வனத்தில் தங்கியிருந்த பாண்டவர்களை பொறாமைக் கொள்ளச் செய்வதற்காக, கர்ணனின் திட்டப் படி துரியோதனன், துச்சாதனன் உள்ளிட்ட அவர் தம்பியர்கள் மற்றும் சகுனி ஆகியோர் பெரும் படை திரட்டி, பாண்டவர்கள் தங்கியிருந்த துவைத வனத்திற்கு அருகில் தங்கி, அங்குள்ள அழகிய ஏரியில் குளிக்க நினைத்தனர்.
# சித்திரசேனன்

## வரலாறு

### துரியோதனனைக் கைது செய்த சித்திரசேனன்

ஏற்கனவே அந்த ஏரியில் சித்திரசேனன் என்ற கந்தர்வன் தனது பரிவாரங்களுடன் குளித்துக் கொண்டிருந்ததைக் கவனியாது, துரியோதனன் தன் தம்பிமார்களுடன் ஏரியில் இறங்கி குளிக்கத் துவங்கினான். அப்போது சித்திரசேனனின் ஆட்கள், துரியோதனாதிகளை ஏரியில் குளிக்க அனுமதி மறுத்தனர்.  
இதனால் கோபமுற்ற துரியோதனன் தனது படைவீரர்களுடன் கந்தர்வன் சித்திரசேனனின் படைகளுடன் மோதினான். போரின் முடிவில் சித்தரசேனன் துரியோதனனைப் பிடித்து கைதியாக்கிக் கொண்டான்.
# சித்திரசேனன்

## வரலாறு

### துரியோதனனைப் பாண்டவர்கள் விடுவித்தல்

போரில் தப்பிப் பிழைத்த துரியோதனனின் சில போர் வீரர்கள், அருகில் தங்கியிருந்த தருமரிடத்தில் சென்று நடந்தவற்றைக் கூறினர். தருமன், துரியோதனனை கந்தர்வன் சித்திரசேனனிடமிருந்து விடுவிக்கும்படி மற்ற பாண்டவர்களுக்கு ஆணையிட்டார். தருமரின் ஆணையின் படி துரியோதனன் தங்கியிருந்த ஏரிக்கரைக்குச் சென்ற அருச்சுனன் முதலான பாண்டவர்கள் சித்திரசேனனுடன் போரிட்டு, துரியோதனனை விடுதலை செய்தனர்.
# சித்திரசேனன்

## வரலாறு

### அருச்சுனனின் குரு சித்திரசேனன்

அருச்சுனன் பிற தம்பியர்களிடம், தனக்கு ஏற்கனவே அறிமுகமான கந்தர்வன் சித்திரசேனன் என்றும், தனது இந்திரலோகத்து நண்பர் என்றும், அங்கு தனக்கு ஆடல் மற்றும் பாடல்களைக் கற்பித்த குரு என்றும் அறிமுகப்படுத்தினார்.
# சித்திரசேனன்

## வரலாறு

### தற்கொலைக்கு துணிந்த துரியோதனன்

தனது பகைவர்களான பாண்டவர்களின் தயவால் தனக்கு கிடைத்த விடுதலையை எண்ணி எண்ணி, துரியோதனன் பெருந்துயர் கொண்டு உயிரைக் மாய்த்துக் கொள்ளும் வேளையில், தானவர்கள் எதிர் வரும் போரில் பாண்டவர்களை வெற்றிக் கொள்வோம் என உறுதியளித்ததால், துரியோதனன் மனம் மாறி உயிரை மாய்த்துக் கொள்ளும் செயலை நிறுத்தினான்.
# நிலத்தடிக் கல்லறை

பாதாளக் கல்லறை]]
**நிலத்தடிக் கல்லறை** அல்லது **பாதாளக் கல்லறை** (*Catacombs*) என்பது மத நடைமுறைகளுக்காக மனிதரால் உருவாக்கப்பட்ட பாதாளப் பாதைகளாகும். எந்த ஒரு அறையும் சவம் புதைக்கும் இடமாக பயன்படுத்தப்படும் எந்தவொரு அறையும் பாதாளக் கல்லறை ஆகுமெனினும் இந்த வார்த்தைப் பொதுவாக ரோமப் பேரரசுடன் தொடர்புடையது.
# நிலத்தடிக் கல்லறை

## வரலாறும் சொற்பிறப்பியலும்

அப்போஸ்தலர்கள் பீட்டர் மற்றும் பவுல் ஆகியோரின் சடலங்கள் புதைக்கப்பட்டிருந்ததாகக் கூறப்பட்ட ரோமானியப் பேரரசின் அப்பியன் வழியின் இரண்டாம் மற்றும் மூன்றாம் மைல்கற்கள் இடையே நிலத்தடியிலமைந்த கல்லறைகளே முதன்முதலாக “பாதாளக் கல்லறை” என அழைக்கப்பட்டன. இந்த வார்த்தை முதலில் ரோமானிய நிலத்தடிக் கல்லறைகளை மட்டுமே குறிப்பதற்கு மட்டுமே பயன்படுத்தப்பட்டது. ஆனால் 1836 ஆம் ஆண்டில் இறந்தவர்களுடைய எந்த பாதாள கல்லறையையும் குறிக்கவும் நீட்டிக்கப்பட்டது. 18 ஆம் நூற்றாண்டு பாரிஸ் பாதாளக் கல்லறைகளும் இவற்றில் ஒன்றாகும். நகரின் சுவர்களுக்குள் அடக்கம் செய்வது சட்டவிரோதமாக இருந்ததால், அனைத்து ரோமானியப் பாதாளக் கல்லறைகளும் நகரின் சுவர்களுக்கு வெளியே அமைக்கப்பட்டிருந்தன. இதனால் மரணமடைந்த கிறித்துவர்களுக்களின் கல்லறைகளை அமைக்கவும், புனித நாட்களில் நினைவு நிகழ்வுகளும் விருந்துகளும் நடத்துவதற்கும் ஏதுவாக தனிப்பட்ட இடம் கிடைத்தது.
# நிலத்தடிக் கல்லறை

## உலகம் முழுவதும்

விலுள்ள பாதாளக் கல்லறை]]
உலகின் பல இடங்களிலுள்ள பாதாளக் கல்லறைகள்:
- ஆஸ்திரேலியா – Catacombs of Trinity College, Melbourne
- ஆஸ்திரியா – Catacombs of St. Stephen's Cathedral, Vienna
- செக் குடியரசு – Catacombs of Znojmo  
- போஸ்னியா மற்றும் ஹெர்சிகோவினா – Catacombs of Jajce
- எகிப்து– Catacombs of Kom el Shoqafa (or *Kom al Sukkfa*, *Shuqafa*, etc.) in அலெக்சான்டிரியா  
- இங்கிலாந்து – Catacombs of London and others
- பின்லாந்து – Catacombs of the Helsinki Orthodox cemetery at Hietaniemi cemetery  
- பிரான்ஸ் – Catacombs of Paris. Mine workings were used at end of the 18th century and had no religious purpose other than as an ossuary for storing the bones of cleared graveyards.  
- கிரீஸ் – Catacombs of Milos
- உக்ரைன் – Odessa Catacombs
- இத்தாலி– Catacombs of Rome; Catacombs of Naples; Capuchin catacombs of Palermo and others
- மால்டா – Rabat Catacombs<sup>[5]</sup>
- பெரு – Catacombs of the Convento de San Francisco, லிமா
- ஸ்பெயின் – Catacombs of Sacromonte in கிரனாதா
# நிலத்தடிக் கல்லறை

## பாக்டீரியா

சமீபத்திய ஆண்டுகளில், பாக்டீரியாவின் தனிப்பட்ட விகாரங்கள் பாதாளக் கல்லறைகளில் செழித்து வளர்ந்து, தாது எரியூட்டல் மற்றும் சிதைவைத் தூண்டுகின்றன.
# டி. மணவாளன்

**டி. மணவாளன்** (T. Manavalan) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1957 ஆவது ஆண்டில் நடந்த தமிழ்நாடு சட்டமன்றத் தேர்தலிலும், 1962 ஆவது ஆண்டில் நடந்த சட்டமன்றத் தேர்தலிலும் குடியாத்தம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார்.
# டி. மணவாளன்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |  |
| --- | --- | --- | --- | --- |
| 1957 | குடியாத்தம் | இந்திய தேசிய காங்கிரசு |  |  |
| 1962 | குடியாத்தம் | இந்திய தேசிய காங்கிரசு | 44.97 | } |
# வோன்னாகிரை பணயத் தீநிரல் தாக்குதல்

**வோன்னாகிரை பணயத் தீநிரல் தாக்குதல்** (*WannaCry ransomware attack*) என்பது ஓர் இணையத் தாக்குதல் ஆகும். வோன்னாகிரை(அல்லது WannaCrypt, WanaCrypt0r 2.0,) இந்த பணயத் தீநிரல்கணினிப்புழுவின் இலக்கு மைக்ரோசாப்ட் விண்டோஸ் ஆப்பரேட்டிங் சிஸ்டம் கொண்டு இயங்கும் கணினிகள் ஆகும். இதன்தாக்குதல் மே 12 2017, வெள்ளிக்கிழமைஅன்று தொடங்கி, இதுவரை 150 நாடுகளில் 230,000 மேற்பட்டகணினிகளில் பாதிப்பை ஏற்படுத்தியிருக்கலாம் என்று கருதப்படுகிறது, இதன் பாதிப்பிலிருந்து விடுபட 28மொழிகளில் இந்த மென்பொருள் நுண்நாணயமான பிட்காயினில்கட்டணம் செலுத்த அறிவுறுத்துகிறது. முன்னெப்போதும் இல்லாத அளவில் இந்த தாக்குதல் உள்ளது என யுரோபோல் விவரித்துள்ளது.  
இதனால் ஸ்பெயினிலுள்ள *டெலிபோனிகா*நிறுவனம் உட்பட வேறு சில பெரிய நிறுவனங்களும் தாக்கப்பட்டிருக்கின்றன, மேலும் பிரித்தானியாவிலுள்ள தேசிய மருத்தவச் சேவை(NHS), ஃபெடெக்சு, ட்யுட்சு பான், மற்றும்லாடாம் விமான நிறுவனம் போன்றவைகளும் தாக்கப்பட்டிருக்கின்றன.இந்த வைரசினால் குறைந்தபட்சம் 99 நாடுகளில் உள்ள மற்ற இலக்குகள் அதே நேரத்தில் தாக்கப்பட்டிருக்கின்றன என்றும் கூறப்படுகிறது. இந்தியாவில் ஆந்திர மாநில காவல்துறை கணினிகள் தாக்கப்பட்டிருக்கின்றன.  
முந்தைய பிணையத் தீநிரல்கள் அணைத்தும்ஃபிஷிங் எனப்படும் மோசடி மின்னஞ்சல்களின் மூலம் பரவியது, இதுவும் அதுபோன்றதாக இருக்கலாம் எனக் கூறப்படுகிறது, எனினும், எதுவும் இன்னும்உறுதிப்படுத்தப்படவில்லை.
# ஏ. ஜே. அருணாச்சலம்

**ஏ. ஜே. அருணாச்சலம்** (A. J. Arunachalam Mudaliar) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1952 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார். குடியாத்தம் சட்டமன்றத் தொகுதி தனித்தொகுதி என்பதால் இவருடன் சேர்த்து ரத்தினசாமியும் சட்டமன்ற உறுப்பினராகத் தேர்ந்தெடுக்கப்பட்டார்.  
**<big>பிறப்பு</big>**  
வேலூர் மாவட்டம் குடியாத்தம் நகரில் செங்குந்தர் மரபில் பிரபல நூல் வியாபாரி A.ஜெகநாதமுதலியார் - பழனியம்மாள் தம்பதியர்களுக்கு இரண்டாவது மகனாகப் பிறந்தார்.
# ஏ. ஜே. அருணாச்சலம்

## பதவி விலகல்

1954 ஆவது ஆண்டில் தமிழ்நாட்டு முதலமைச்சராகத் தேர்ந்தெடுக்கப்பட்ட காமராசர் போட்டியிடுவதற்காக, தனது சட்டமன்ற உறுப்பினர் பதவியை விட்டு விலகினார்.
# ஏ. ஜே. அருணாச்சலம்

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1952 | குடியாத்தம் | இந்திய தேசிய காங்கிரசு | } |
# இரத்தினசாமி

**இரத்தினசாமி** (Rathnaswamy) ஓர் இந்திய அரசியல்வாதியும் தமிழக சட்டமன்றத்தின் குடியாத்தம் சட்டமன்றத் தொகுதியின் முன்னாள் உறுப்பினரும் ஆவார். 1952 ஆவது ஆண்டில் நடந்த தமிழ்நாடு சட்டமன்றத் தேர்தலில் குடியாத்தம் தொகுதியில் இந்திய தேசிய காங்கிரசின் சார்பில் போட்டியிட்டு வெற்றி பெற்றார். குடியாத்தம் சட்டமன்றத் தொகுதி தனித்தொகுதி என்பதால் இவருடன் சேர்த்து ஏ. ஜே. அருணாச்சலமும் சட்டமன்ற உறுப்பினராகத் தேர்ந்தெடுக்கப்பட்டார்.
# இரத்தினசாமி

## பதவி விலகல்

1954 ஆவது ஆண்டில் தமிழ்நாட்டு முதலமைச்சராகத் தேர்ந்தெடுக்கப்பட்ட காமராசர் போட்டியிடுவதற்காக, இவருடன் தேர்ந்தெடுக்கப்பட்ட ஏ. ஜே. அருணாச்சலம் பதவி விலகியதால் அந்த இடத்திற்கு மட்டும் தேர்தல் நடந்தது.
# இரத்தினசாமி

## வகித்த பதவிகள்

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1952 | குடியாத்தம் | இந்திய தேசிய காங்கிரசு | } |
# பிருகன்னளை

**பிருகன்னளை** (Brihannala), மகாபாரத இதிகாசத்தின் விராட பருவத்தில், 13 ஆண்டு கால வனவாசம் முடித்த பாண்டவர்கள், ஓராண்டு தலைமறைவு வாழ்க்கை மேற்கொள்ள வேண்டி, திரௌபதி உள்ளிட்ட பாண்டவர்கள் மத்சய நாட்டு மன்னர் விராடன் அரசவையில் பணியில் சேர்ந்தனர்.
முன்னதாக யுதிஷ்டிரன் அர்ச்சுனனிடம் அஞ்ஞாத வாசத்தை எவ்விடத்தில் மேற்கொள்ளலாம் கேட்கிறான்.
அர்ச்சுனன் பாஞ்சால தேசம், மத்ஸ்ய தேசம், சால்வம், வைதேகம், பாஹ்லிகம், தசார்ணம், சூரசேன நாடு, கலிங்கம் மற்றும் மகதம் ஆகிய நாடுகளை குறிப்பிடுகிறான். பின் விராடனுடைய மத்ஸ்ய தேசமே மேலானது எனக் கூற அதனை ஏற்கிறான் யுதிஷ்டிரன்.  
பாண்டவர்களில் அருச்சுனன் திருநங்கை வடிவத்தில் பிருகன்னளை என்ற பெயரில், மன்னர் விராடனின் இளவரசி உத்தரைக்கு ஆடல், பாடல் கற்றுக் கொடுக்கும் ஆசிரியராகப் பணியில் அமர்ந்தான்.
# பிருகன்னளை

## பின்னணி; ஊர்வசியின் சாபம்

பாண்டவர்களின் வனவாசத்தின் போது, ஒருமுறை தனது அம்சமாகப் பிறந்த அருச்சுனனை, இந்திரன் தேவலோகத்திற்குச் அழைத்துச் சென்றான். அங்கு அரம்பையான தேவலோக நடனமாது ஊர்வசி அருச்சுனன் மீது மையல் கொண்டு, தன் காமப்பசியைத் தணிக்க வேண்டினாள். தன் பிறந்த குலத்தின் முன்னோரான புரூரவனின் மனைவியாக ஊர்வசி வாழ்ந்த காரணத்தினால், ஊர்வசி தனது தாய்க்குச் சமம் என எடுத்துரைத்து, ஊர்வசியின் காம ஆசையை நிறைவேற்ற அருச்சுனன் மறுத்தான். இதனால் கோபம் கொண்ட ஊர்வசி, அருச்சுனனை திருநங்கையாக மாறச் சாபமிட்டாள். பின்னர் இந்திரனின் வேண்டுகோளின் படி, அருச்சுனன் எப்போது நினைக்கிறாரோ அப்போது, ஒராண்டு திருநங்கையாக வாழ்வான் என ஊர்வசி சாபத்தை மாற்றி அமைத்தாள்.
# பிருகன்னளை

## உத்தர குமாரனின் தேரோட்டியாகப் பிருகன்னளை

ஓராண்டு தலைமறைவு வாழ்க்கையில், பாண்டவர்கள் மத்சய நாட்டில் ஒளிந்திருப்பதாகக் கருதிய துரியோதனன் பீஷ்மர், துரோணர், கர்ணன் மற்றும் அஸ்வத்தாமன் தலைமையில் பெரும் படை திரட்டிக் கொண்டு, விராட நாட்டைத் தாக்கி பாண்டவர்களை வெளிக் கொணர, விராட நாட்டின் எல்லைப்புறங்களில் உள்ள ஆநிரைகளை கவர்ந்து சென்றனர்.  
கௌரவர்களை விரட்டி அடித்து, ஆநிரைகளை மீட்கப் புறப்பட்ட விராடனின் மகன் இளவரசன் உத்தரனின் தேரோட்டியாகப் பிருகன்னளை சென்றார். போரில் உத்தரகுமாரன் தேரோட்ட, பிருகன்னளை ஆயுதமேந்தி கௌரவர்களை எதிர்த்துப் போரிட்டார். போரின் முடிவில் கௌரவப் படைகள் தோற்று அத்தினாபுரம் ஓடியது.
# பிருகன்னளை

## பிருகன்னளை உத்தரையை மருமகளாக ஏற்றல்

போரின் முடிவில் தான் பிருக்ன்னளை அல்ல, அருச்சுனன் என்று வெளிக்காட்டி, விராட அரசவையில் **சைரந்திரி** எனும் பெயரில் பட்டத்தரசியின் பணிப் பெண்னாக பணிபுரிபவள் திரௌபதி என்றும், விராடனின் சொக்கட்டான் ஆடும் **கங்கன்** தருமர் என்றும் மற்றும் அரசவையில் பணியாற்றும் வீமன், நகுலன் மற்றும் சகாதேவன் ஆகியோர்களைப் பற்றியும் தெரியப்படுத்தினார்.  
பின்னர் விராட மன்னர், உத்தரையை அருச்சுனனுக்குத் திருமணம் செய்து தர எண்ணினார். உத்தரை தன்னிடம் ஆடல், பாடல் படித்த மாணவி என்பதால் உத்தரையைத் திருமணம் செய்து கொள்ள இயலாது என அருச்சுனன் கூறினார். இறுதியாக அருச்சுனன் மகன் அபிமன்யுக்கு உத்தரையை திருமணம் செய்து வைத்தனர்.
# மைநாக மலை

**மைநாக மலை**, இராமாயணக் காவியத்தில் குறிப்பிடப்பட்டுள்ள மலைகளுள் ஒன்றாகும். முன்னர் மலைகள் வானத்தில் பறக்கும் ஆற்றல் கொண்டிருந்தன. இதனால் வானில் உலாவும் தேவர்கள், பூதகணங்களான, கிண்ணரர்கள், கிம்புருசர்கள், யட்ச-யட்சினிகள் மீது மோதி பலத்த சேதம் விளைவித்தன. இதனால் கோபமடைந்த தேவர்களின் தலைவன் இந்திரன், மலைகளைப் பறக்க இயலாதபடி, அவற்றின் இறக்கைகளை வஜ்ஜிராயுதம் கொண்டு வெட்டி விட்டார். ஆனால் மைநாக மலை மட்டும் வாயு பகவானின் அருளால், பெருங்காற்றில் அடித்துச் செல்லப்பட்டு கடலில் விழுந்து இறக்கைகளுடன் தப்பியது.  
வாயு பகவான் அம்சமாகப் பிறந்த அனுமான், இராம தூதுவனாக, சீதையைக் கண்டுபிடிக்க, கடலைக் கடந்து வானம் மீது பறந்து சென்று இலங்கைக்குச் செல்கையில், கடலில் இருந்த மைநாக மலை வானில் பறந்து நின்று, அனுமாரிடம், மலையில் சிறிது நேரம் தங்கி களைப்பாறிச் செல்லும் படி கேட்டுக் கொண்டது. மைநாகமலையின் விருந்தோம்பலை ஏற்றதற்கு அடையாளமாக மைநாகமலையைத் தொட்டு ஆசிர்வதித்து, அனுமார் தொடர்ந்து இலங்கை நோக்கிப் பறந்தார்.
# மெட்டா கிரெசால்

## தயாரிப்பு

மெ-கிரோசால் பாரம்பரியமாக நிலக்கரி தாரிலிருந்து பல சேர்மங்களுடன் சேர்ந்து எடுக்கப்படுகிறது, இந்நிலக்கரித்தார் புகைமிகு நிலக்கரியிலிருந்து கல்கரியைத் தயாரிக்கும் போது கிடைக்கிறது. எஞ்சியிருக்கும் கசடில் சிறிதளவு பீனாலும் மெ-கிரெசாலும் கிடைக்கின்றன. சைமின்-கிரெசால் செயல்முறையில் பீனாலுடன் புரோப்பைலீன் சேர்த்து ஆல்கைலேற்றம் செய்தால் சைமினின் மாற்றியன்கள் உருவாகின்றன. பின்னர் கியுமின் செயல்முறையை ஒத்த ஆக் மறுசீரமைப்பு வினையினால் ஆக்சிசனேற்ற ஆல்கைல்நீக்கம் செய்யப்படுகிறது .
- சிலவகை இன்சுலின்களில் பேணிகளாகப் பயன்படுகிறது.  
- தைமால் தயாரிக்கும் ஒட்டுமொத்த தொகுப்பு வினையின் தொடக்க நிலைப் புள்ளியாக மெ-கிரெசால் கருதப்படுகிறது ஒரு முக்கியமான செயற்கை வேதிப்பொருளாகவும் தயாரிக்கப்படுகிறது
- : C<sub>7</sub>H<sub>8</sub>O + C<sub>3</sub>H<sub>6</sub> C<sub>10</sub>H<sub>14</sub>O.
# மெட்டா கிரெசால்

## இயற்கைத் தோற்றம்

மதம் பிடிக்கும் காலத்தில், ஆப்பிரிக்க ஆண் யானைகளின் சுரப்பிகளில் சுரக்கும் சுரப்புகளில் மெ-கிரெசால் பகுதிப்பொருளாகக் காணப்படுகிறது .
# ரிஷி

**ரிஷி** (Rishi) ( தவ வலிமையல், இறைவனிலிருந்து வரும் ஒலி அலைகளை கிரகித்து உணர்ந்து வேத மந்திரங்களை இயற்றும் ஆற்றல் படைத்த தவ சீலர்கள் ஆவார். ரிஷிகளை **மந்திரதிரஷ்டா** என்பர். வேத மந்திரங்களின் சப்தத்தை உணர்ந்து அறியும் ஆற்றல் பெற்றவர்கள் என்று இதற்குப் பொருளாகும். தங்களால் அறியப்படும் வேதமந்திரங்களை ரிஷிகள் செய்யுள் வடிவிலும், சூக்தங்களாகவும் அமைத்துப் பாடி வைத்தனர்.
ரிஷிகளின் தாங்கள் கண்டறிந்த ஒலி அலைகளை மந்திரங்களாகப் படைத்து வேத மந்திரங்களை அமைத்தனர். பின்னர் வந்த முனிவர்கள் தங்கள் வசதிக்காக வேதத்தை இருக்கு, சாமம், யஜூர் மற்றும் அதர்வணம் என நான்காகப் பிரித்தனர்.
# ரிஷி

## புகழ் பெற்ற ரிஷிகள்

ரிக் வேத கால ரிஷிகளில் புகழ்பெற்றவர்கள் வசிட்டர், விசுவாமித்திரர், பாரத்துவாசர், வாமதேவர், அகத்தியர், ஆங்கிரசர், கௌதமர், தீர்க்கதமஸ், வசிட்டர், யாக்யவல்க்கியர் முதலானவர்கள் ஆவார். பெண் ரிஷிகளில் புகழ் பெற்றவர்களாக லோபாமுத்திரை, மேதாதிதி, அபலா, கோஷா, ஜுகு, வாகம்பிரினீ, பௌலமி, யமி, இந்திராணி, சாவித்திரி மற்றும் தேவயானி என ரிக் வேதம் கூறுகிறது.
# ரிஷி

## சப்தரிஷிகள்

முதல் மன்வந்தரத்தில் இருந்த மரீசி, அத்திரி, ஆங்கிரஸ், புலஸ்தியர், கிரது, புலகர், வசிட்டர் ஏழு சப்தரிஷிகளைக் குறித்து மகாபாரத காவியம் கூறுகிறது.
# ரிஷி

## பெருமை மிகு ரிஷி வகையினர்

ரிஷிகளின் தவ வலிமைக்கு தக்கவாறு **தேவரிஷி**, **பிரம்மரிஷி**, **மகரிஷி**, **இராஜரிஷி**, *ரிஷி* அழைக்கப்படுகிறார்கள். தேவரிஷிகளில் நாரதரும், பிரம்மரிஷிகளில் வசிட்டரும், இராஜரிஷிகளில் விசுவாமித்திரரும், மகரிஷிகளில் வாமதேவரும் நன்கறியப்பட்டவர்கள்.  
*ஹேமாத்திரி* என்பவர் எழுதிய *சதுர்வர்க்க-சிந்தாமணி* எனும் நூலில் எட்டு தொகுப்புகள் கொண்ட பிராம்மனங்களில் ரிஷிகளை ஏழாவது தொகுப்பில் வைத்துள்ளது.  
*அமரசிம்மர்* எழுதிய சமஸ்கிருத நிகண்டான அமரகோசத்தில்
ரிஷிகளில் *சிரௌதரிஷி*, *காந்தர்ரிஷி*, *பரமரிஷி* , *மகரிஷி* , *இராஜரிஷி* , *பிரம்மரிஷி* மற்றும் *தேவரிஷி* ஏழாக வகைப்படுத்திகிறது.
# ரிஷி

## ரிஷிகளும் துறவறமும்

ரிஷிகள் இல்லற வாழ்க்கை வாழ்ந்தனர். வேத காலத்திற்கு பின்னரே சந்நியாசம் என்ற ஆசிரம வாழ்க்கைத் தோன்றியது. மேலும் அமரகோசம் நிகண்டு துறவிகள் சந்நியாசிகள், முனிவர்கள், பிக்குகள், பிரம்மச்சாரிகள், பரிவிவ்ராஜகர்கள், தபஸ்விகள், யதிகள் முதலானர்களிடமிருந்து ரிஷிகளை முற்றிலும் வேறுபட்டவர்களாகக் கூறுகிறது.
# ரிஷி

## ரிஷிகள் அடிப்படையில் கோத்திரங்கள்

ரிஷிகளின் பெயர்களை அடிப்படையாகக் கொண்டு சில சமூகத்தினர் தங்களின் கோத்திரங்களைக் கொண்டுள்ளனர். ரிஷி பாரத்துவாசரின் வழிவந்தவர்கள், தங்களை பரத்துவாஜ கோத்திரத்தினர் என அழைத்துக் கொள்கிறார்கள். இந்தியா முழுமைக்கும் அந்தணர்கள் ரிஷிகளின் பெயர்களை கோத்திரங்களாக வைத்துக் கொண்டுள்ளனர். தமிழ்நாட்டில் சௌராட்டிரர் மற்றும் ஆயிர வைசியர் சமூகத்தினரும் ரிஷிகளின் பெயரைக் கோத்திரங்களாகக் கொண்டுள்ளனர்.
# ரிஷி

## பிற பயன்பாடுகள்

கர்நாடகா இசையின் மேளகர்த்தா இராகங்களில் ரிஷி என்பது ஏழாவது சக்கரத் தொகுதியாக அமைந்துள்ளது.
# ரிஷி

## இதனையும்

- ரிக் வேத கால ரிஷிகள்
# விபாண்டகர்

**விபாண்டகர்** (Vibhandak Rishi) (இந்தி-विभान्डक ॠषि) தொன்மையான பரத கணத்தின் பிரஜாபதி காசிபரின் வழிதோன்றலில் பிறந்தவர். விபாண்டக முனிவருக்கும், தேவ லோக நடனப் பெண் ஊர்வசிக்கும் பிறந்தவர் ரிஷ்ய சிருங்கர் ஆவார். இராமாயணக் காவியத்தில், இவரது மகன் ரிஷ்யசிருங்கர், தசரதனுக்கு பிள்ளை வரம் வேண்டி பெரும் வேள்வி செய்தவர்.
# மில்லிகனின் எண்ணெய் திவலை சோதனை

**மில்லிகனின் எண்ணெய்த் திவலை சோதனை** (*Oil drop experiment*), 1909 ஆம் ஆண்டு ராபர்ட் ஆன்டுரூஸ் மில்லிகன் மற்றும் ஹார்வி பிளட்சர் ஆகிய அறிவியல் அறிஞர்கள் இணைந்து மேற்கொண்ட சோதனையாகும். இவ்விருவரும் எண்ணெய்த் திவலை சோதனையை மேற்கொண்டு எலக்ட்ரானின் மின்னூட்டம் கண்டறிந்தனர். இரண்டு இணையான கிடைமட்ட உலோகத் தகடுகளுக்கிடையே எண்ணெய்த் திவலையை அனுப்பி சோதனை மேற்கொள்ளப்பட்டது. முதலில், மின்புலம் ஏதும் கொடுக்காமல் திவலைகளின் முற்று திசை வேகம் கண்டறியப்பட்டது. திவலை முற்று திசை வேகத்தில் இருக்கும்போது ஸ்டோக்கின் விதிப்படி அதன் மீது செயல்படும் பாகு விசையானது புவியீர்ப்பு விசையை சமன் செய்கிறது. இவ்விரு விசைகளும் வெவ்வறு விதமாக கண்டறியப்படுகிறது.
திவலைகளின் ஆரம் மற்றும் அடர்த்தி கொண்டு புவியீர்ப்பு விசையும், உரிய மின்னழுத்தத்தைக் கொடுத்து பாகு விசையும் கண்டறியப்படுகிறது. மின்புலம்மும் புவியீர்ப்பு விசையும் சமன் செய்யப்பட்டு திவலை நிறுத்தப்பட்டு பாகு விசை கண்டறியப்படுகிறது.  
மின்புலம் பயன்படுத்தப்பட்டு எலக்ட்ரானின் மின்னுாட்டம் கண்டறிந்தனர். இச் சோதனையை பலமுறை மேற்கொண்டு எலக்ட்ரானின் மின்னுாட்டம் ஒரு சிறிய அளவின் மடங்காக இருப்பதைக் கண்டறிந்தனர். இதன் மதி்ப்பு என மில்லிகன் கண்டறிந்தார். பின்னர் இதன் மதி்ப்பு என ஏற்றுக்கொள்ளப்பட்டது.. இது எதிர் மின்னுாட்டம் பெற்ற ஒரு எலக்ட்ரானின் மின்னுாட்டம் ஆகும்.
# மில்லிகனின் எண்ணெய் திவலை சோதனை

## வரலாறு

1908 ல் ராபர்ட் ஆன்டுரூஸ் மில்லிகன் சிகாகோ பல்கலைக்கழகத்தில் போராசிரியரகப் பணிபுரிந்தார்.. அப்போது தான் இச்சோதனை செய்யப்பட்டது.  
கண்ணாடி பெட்டியில் இருந்த இரண்டு இணையான கிடைமட்ட உலோக தகடுகளுக்கிடையே எண்ணெய் திவலையை அனுப்பி சோதனை மேற்கொள்ளப்பட்டது. இதன் மூலம் எதிர் மின்னுாட்டம் பெற்ற ஒரு எலக்ட்ரான் இன் மின்னுாட்டம் கண்டறியப்பட்டது.மில்லிகன் தன் சோதனையை முடித்தபோது அடிப்படைத்துகள்கள் என்ற கோட்பாடு ஏற்கப்படவில்லை.
1897 ல் ஜெ.ஜெ.தாம்சன் அவர்கள் கேதோடு கதிர்கள் இருப்பதையும், அவை எதிர் மின்னுாட்டம் பெற்று ,ஹைட்ரஜனை விட 1849 மடங்கு எடை குறைவாகப் இருப்பதை கண்டறிந்தார்.
1923 ல் எதிர் மின்னுாட்டம் பெற்ற அடிப்படைத்துகள்கள் ஒரு எலக்ட்ரான் இன் அடிப்படை மின்னுாட்டம் *e* என்ற இயற்பியல் மாறிலியின் மதிப்பை கண்டறிந்ததற்காக மில்லிகன் அவர்கள் நோபல் பரிசு பெற்றார்.
# மில்லிகனின் எண்ணெய் திவலை சோதனை

## உபகரணங்கள்

கண்ணாடி பெட்டியில் இருந்த இரண்டு இணையான கிடைமட்ட உலோகத் தகடுகளுக்கிடையே எண்ணெய்த் திவலையை அனுப்பி சோதனை செய்யப்படுகிறது. மின்னழுத்தத்தை பயன்படுத்தி உலோகத் தகடுகளுக்கிடையே சீரான மின்புலம் உருவாக்கப்படுகிறது. சரியான மின் கடத்தாப் பொருட்களைப் பயன்படுத்தி உலோகத் தகடுகள் தாங்கப்படுகின்றது. எண்ணெய்த் திவலையைப் பார்க்க ஒருபுறம் சக்தி வாய்ந்த விளக்கும், மறுபுறம் நுண்ணோக்கியும் பயன்படுத்தப்படுகிறது.  
தெளிப்பான்களைப் பயன்படுத்தி எண்ணெய்த் திவலைகள் உருவாக்கப்படுகிறது. மொத்த உபகரணமும் வெற்றிடத்தில் வைக்கப்படுகிறது. எளிதில் ஆவியாகாத எண்ணெய் பயன்படுத்தப்படுகிறது. எண்ணெய்த் திவலைகளை அயனியாக்க X-கதிர்கள் பயன்படுத்தப்படுகிறது.
# மில்லிகனின் எண்ணெய் திவலை சோதனை

## செயல்முறைகள்

முதலில் மின்புலம் ஏதும் கொடுக்காமல், புவியீர்ப்பு விசை மூலம் எண்ணெய்த் திவலைகள் பெறும் முற்றுத் திசை வேகம் கண்டறியப்படும்.
மின்புலம் தேவையான அளவு கொடுத்தவுடன், எண்ணெய்த் திவலைகள் மேல்நோக்கி நகரும். இது புவியீர்ப்பு விசையை விட மின்புலம் அதிகம் இருப்பதால் எண்ணெய்த் திவலைகள் மேல்நோக்கி செல்கிறது. ஒரு சரியான மின்புலம் மூலம் ஒரு எண்ணெய்த் திவலை மட்டும் நிலைநிறுத்தப்பட்டு சோதனை செய்யப்படுகிறது.  
ஸ்டோக்கின் விதிப்படி மின்புலம் ஏதும் கொடுக்காமல் எண்ணெய்த் திவலைகள் புவியீர்ப்பு விசை மூலம் பெறும் முற்றுத் திசை வேகம்:
:<math>F_{d} = 6\pi r \eta v_1 \,</math>
இதில் *v<sub>1</sub>* என்பது எண்ணெய் திவலையின் முற்று திசை வேகம்; *η* என்பது காற்றின் பாகியல் எண்; *r* என்பது எண்ணெய்த் திவலையின் ஆரம் ஆகும்.
இதில் எடை ***w*** என்பது *D* என்ற பருமன், *ρ* என்ற அடர்த்தி மற்றும் ***g*** புவியீர்ப்பு முடுக்கம் ஆகியவற்றைப் பெருக்குவதால் கிடைக்கிறது.
எண்ணெய்த் திவலையின் நிகர எடை (apparent weight) என்பது எண்ணெய்த் திவலையின் எடை மற்றும் காற்றின் மேல் நோக்கிய விசை இவற்றை கழிப்பதால் கிடைக்கிறது.  
கோள வடிவமுள்ள எண்ணெய்த் திவலையின் நிகர எடை:
:<math>\boldsymbol{w}=\frac{4\pi}{3}r^3(\rho-\rho_{air})\boldsymbol{g}</math>  
எண்ணெய்த் திவலையின் முற்றுத் திசை வேகம் முடுக்கமடையாததால், அதன் மீது செயல்படும் விசைகளின் கூடுதல் சுழியாகும். *F* என்ற மின்புலம், *w* என்ற புவியீர்ப்பு விசையை சமன் செய்கிறது. அதாவது, *F* = *w*. இதன் மூலம்,
:<math>r^2 = \frac{9 \eta v_1}{2 g (\rho - \rho _{air})}. \,</math>  
எண்ணெய்த் திவலையின் ஆரம் *r* கண்டுபிடிக்கப்பட்டதுடன் *w* எளிதாக கண்டுபிடிக்கப்படும்.
மின்புலம் கொடுக்கப்பட்டதும், எண்ணெய்த் திவலையின் மீது செயல்படும் மின் புல விசை:  
:<math>F_E = q E \,</math>  
:இதில் *q* என்பது எண்ணெய் திவலையின் மின்னுாட்டம்; *E* என்பது கிடைமட்ட உலோக தகடுகளுக்கிடையே செயல்படும் மின்புல விசை.  
இரண்டு இணையான கிடைமட்ட உலோகத் தகடுகளுக்கு:
:<math>E = \frac{V}{d} \,</math>
:இதில் *V* மின்னழுத்தம் மற்றும் *d* தகடுகளுக்கிடையேயுள்ள துாரம்.  
:<math>q\boldsymbol{E}-\boldsymbol{w}=6\pi\eta\boldsymbol{(r\cdot v _2)}=\\boldsymbol{\frac{v_2}{v_1}}\\boldsymbol{w}</math> என்ற சமன்பாட்டைப் பயன்படுத்தி எண்ணெய்த் திவலையின் மின்னுாட்டம் பெறப்படுகிறது. இதிலிருந்து எதிர் மின்னுாட்டம் பெற்ற ஒரு எலக்ட்ரானின் அடிப்படை மின்னுாட்டம் *e* கண்டறியப்படும்.
# வேளாண்கனிமம்

**வேளாண்கனிமங்கள்** *(Agrominerals)* என்பவை விவசாயம் மற்றும் தோட்டக்கலைக்குப் பயன்படும் கனிமங்களைக் குறிக்கும். பொதுவாக இவை தாவரங்களுக்குத் தேவையான அத்தியாவசியமான ஊட்டச்சத்துக்களை வழங்குகின்றன. சில வேளாண்கனிமங்கள் இயற்கையிலேயே அடர்த்தியாகத் தோன்றி மண்ணுக்குத் தேவையான மாற்று உரங்களாகவும் அல்லது மண் கூட்டுப்பொருளாகவும் பயன்படுத்தப்படுகின்றன .  
வேளாண்கனிமங்கள் தொடர்பான ஆய்வுகளை மேற்கொள்ளும் துறை வேளாண்கனிமவியல் என்ற பெயரால் அழைக்கப்படுகிறது. வேளாண்கனிமங்கள் தோண்டியெடுக்கப்படும் பகுதிகளில் உருவாகும் வெற்றிடங்களில் நிலையான விவசாய முறைகள் வழியாக மண் வளத்தை நிரப்புதல் போன்ற பிரச்சினைகளில் வேளாண்கனிம விஞ்ஞானிகள் கவனம் குவித்து ஆய்வுகளை மேற்கொள்கின்றனர்.
# திசை பலி

**திசை பலி** என்பது இந்து மதம் சார்ந்த கிராமத்துக் கோயில் நிகழ்வாகும். இதை *திசை வெலி* எனவும் குறிப்பிடுவர். கிராமத்துக் கோயில் திருவிழாவின் போது கிராமத்தின் நான்கு திசைகளிலுமுள்ள எல்லைகளில் தீய சக்திகள் கிராமத்தை அண்டாத வண்ணம் கொடுக்கப்படும் பலியாகும். இப்பலியானது நள்ளிரவு பன்னிரெண்டு மணியளவில் காவல்தெய்வத்திற்கு சாமியாடும் நபரால் நிகழ்த்தப்படுகிறது.
# திசை பலி

## பலி கொடுக்கும் முறை

நள்ளிரவு பூஜை முடிந்ததும் சாமியாடுபவர் மற்றும் சிலர் நான்கு எல்லைகளுக்கும் சென்று வாழை இலையின் மீது தடியன்காய் ஒன்றை வைத்து அது இரண்டாக வெட்டப்பட்டு அதில் குங்குமம் தூவப்படும். பின்னர் மண் கலையம் ஒன்றினுள் சிறு தீப்பந்தம் கொளுத்தி வைக்கப்படும். கடைசியாக தேங்காய் ஒன்றின் மேல் நாட்டுக் கோழி முட்டை ஒன்றை கிடைமட்டமாக வைத்து இரண்டும் ஒரே நேரத்தில் சரிபாதியாக வெட்டப்படும்.
# பூலிய இயற்கணிதம்

கணிதத்திலும், கணித ஏரணவியலிலும், **பூலிய இயற்கணிதம்** (Boolean algebra) என்பது இயற்கணிதத்தின் ஒரு பிரிவாகும். இப்பிரிவில், வேறிகளின் மதிப்பு **உண்மை**, **இன்மை** என்னும் இரு நிலைகளேயாகும். இவை முறையே 1 அல்லது 0 என்று குறிக்கப்படும். இயற்கணிதத்தில் வேறிகளின் மதிப்பை எண்களைக் கொண்டு குறிப்பது போலின்றி, பூலிய இயற்கணிதத்தில், எண்கள் பயன்படுத்தப்படுவதில்லை. அதுபோன்றே கூட்டல், கழித்தல் போன்ற பிணைகளின்றி, இதில் உண்மை இன்மை ஆகிய இருநிலைகளில் ஒன்றும் ஒன்றும் சேர்ந்தால் (AND), ஒன்று அல்லது மற்றது (OR), அல்லாத (NOT), என்பவையே பிணைகளாக அமையும். எண்சார்ந்த உறவை இயற்கணிதம் விளக்குவதைப் போல, ஏரண உறவை பூலிய இயற்கணிதம் விளக்குகிறது.  
பூலிய இயற்கணிதம், ஜார்ஜ் பூல் என்பவரால் தனது முதல் புத்தகமான, *The Mathematical Analysis of Logic* (1847) என்னும் புத்தகத்தில் அறிமுகப்படுத்தப்பட்டது. பிறகு *An Investigation of the Laws of Thought* (1854).
என்பதில் இதுபற்றி இன்னும் விரிவாகக் குறிப்பிடுகிறார்.  
1913 ஆம் ஆண்டு ஹென்றி செபர் என்பவர் இத்துறைக்கு **பூலிய இயற்கணிதம்** என்று வழங்கலாம் என்று முன்மொழிந்தார்.  
பூலிய இயற்கணிதமானது மின்னியல் துறை வளர்ச்சிக்கு முக்கிய காரணமாய் இருந்திருக்கிறது. அண்மைய கணிமொழிகள் அனைத்திலும் ஒரு அங்கமாக இருக்கிறது. கணக் கோட்பாடு, புள்ளியியல் துறைகளிலும் பயனுள்ளதாக இருக்கிறது.
# வழுவமைதி

ஒரு மனிதன் தன் கருத்தை வெளிப்படுத்த முயற்சிக்கும்போது இலக்கண முறையின்றிப் பேசுவதும் எழுதுவதும் வழு எனப்படும். அவ்வாறின்றி இலக்கணமுறையுடன் பேசுவதும் எழுதுவதும் வழாநிலை எனப்படும். இலக்கண முறையின்றிப் பேசினாலும் எழுதினாலும் கூட சில இடங்களில் இலக்கணமுடையதைப்போல வழாநிலையாக ஏற்றுக்கொள்ளும் முறைக்கு **வழுவமைதி** என்று பெயர்.
# வழுவமைதி

## வழுவமைதி வகைகள்

திணை வழுவமைதி, பால் வழுவமைதி, இடவழுவமைதி, காலவழுவமைதி, , மரபுவழுவமைதி என வழுவமைதி **ஐந்து** வகைப்படும்.
# வழுவமைதி

## வழுவமைதி வகைகள்

### 1. திணைவழுவமைதி

உயர்திணை எழுவாய் அஃறிணைப் பயனிலையையும், அஃறிணை எழுவாய் உயர்திணைப் பயனிலையையும் கொண்டு முடியும் சில இடங்கள் வழக்காக அமையும் போது அது பெரியா மொலை
என்று கொள்ளப்படுகிறது.  
உயர்திணை தொடர்ந்த பொருண்முத லாறும்
அதனொடு சார்த்தி னத்திணை முடிபின.
# வழுவமைதி

## வழுவமைதி வகைகள்

### 1. திணைவழுவமைதி

#### சான்று

1. பசுவை என் அம்மை வந்தாள் என்று கூறுவது திணைவழுவமைதி.
உயர்திணைப் பெயரும் அஃறிணைப் பெயரும் சேர்ந்து எழுவாயாக வரும் பொழுது, முடிக்கும் சொல்லை சிறப்பு, மிகுதி, இழிவு என்னும் காரணங்களால் ஏதேனும் ஒரு திணையின் பயனிலையைக் கொண்டு முடிப்பதும் திணை வழுவமைதி ஆகின்றன.
திணைபால் பொருள்பல விரவின சிறப்பினும்
மிகவினு மிழிபினு மொருமுடி பினவே..
1. நம்பியும் காளையும் சென்றனர். (இங்கு நம்பி உயர்திணை, காளை அஃறிணை இரு திணைகளும் விரவி வரும் போது உயர்வு கருதி சென்றனர் என்னும் உயர்திணைச் சொல் பயனிலைவந்தது.
2.யானை, குதிரை, தேர், காலாள் படை வந்தன - மிகுதி கருதி அஃறிணைப் பயனிலை வந்தது.
3. முதலையும் மூர்க்கனும் கொண்டது விடா - இழிவு கருதி அஃறிணைப் பயனிலை வந்தது.
# வழுவமைதி

## வழுவமைதி வகைகள்

### 2. பால்வழுவமைதி

மகிழ்ச்சி, உயர்வு, சிறப்பு, கோபம், இழிவு ஆகிய காரணங்களால் எழுவாயும் பயனிலையும் பால் மயங்கி வந்தாலும் பால் வழுவமைதியாக ஏற்றுக்கொள்ளப் படுகின்றன.
# வழுவமைதி

## வழுவமைதி வகைகள்

### 2. பால்வழுவமைதி

#### சான்று

1. மகிழ்ச்சியின் காரணமாக தன்மகளை “வாடா, செல்லம்” என்று ஆண்பால் விளி கொண்டு அழைப்பது.
2. மாமா வந்தார். உயர்வு கருதி பலர்பால் பயனிலை வந்தது.
3. இருநோக்கு இவளுண்கண் உள்ளது (குறள் : 1091)
என்னும் குறளில் ‘இரு நோக்கு’ என்னும் பலவின்பால் எழுவாய், ‘உள்ளது’ என்னும் ஒன்றன்பால் வினைமுற்றைக் கொண்டு முடிந்தது. இவ்வாறு ஒருமையும் பன்மையும் மயங்கி வந்தாலும் பால்வழுவமைதியாகும்.
ஒருமையின் பன்மையும் பன்மையின் ஒருமையும்
ஓரிடம் பிறவிடம் தழுவலும் உளவே
# வழுவமைதி

## வழுவமைதி வகைகள்

### 3. இட வழுவமைதி

தன்மை, முன்னிலை, படர்க்கை ஆகிய மூவிடங்களில் வெவ்வேறு இடங்கள் கலந்து வரும் போது ஏதாவது ஓர் இடத்திற்குரிய பயனிலையைக் கொண்டு முடிதல் இடவழுவமைதி ஆகும்.
# வழுவமைதி

## வழுவமைதி வகைகள்

### 3. இட வழுவமைதி

#### சான்று

1. நானும் நீயும் செல்கிறோம். (தன்மை ஒருமை, முன்னிலை ஒருமை ஆகிய இடங்கள் தன்மைப் பன்மை இடத்தைக் கொண்டு முடிந்தது.
2. அவனும் நீயும் செல்கிறீர்கள்.(படர்க்கை ஒருமை, முன்னிலை ஒருமை இடங்கள் முன்னிலைப் பன்மை இடத்தைக் கொண்டு முடிந்தது.
3. நானும் அவனும் செல்கிறோம்.( தன்மை ஒருமை,படர்க்கை ஒருமை ஆகிய இடங்கள் தன்மைப் பன்மை இடத்தைக் கொண்டு முடிந்தது.
# வழுவமைதி

## வழுவமைதி வகைகள்

### 4. கால வழுவமைதி

முக்காலங்களையும் ஒன்றை வேறொன்றாகக் கூறுவது வழுவமைதி ஆகும். விரைவு, மிகுதி, தெளிவு என்னும் மூன்று காரணங்களுக்காகவும் இக்காரணங்கள் இல்லாமலும் காலங்கள் மயங்கி வந்தாலும் வழுவமைதியாக ஏற்றுக்கொள்ளப்படும்.
# வழுவமைதி

## வழுவமைதி வகைகள்

### 4. கால வழுவமைதி

#### சான்று

1. நண்பா விரைந்துவா என்று அழைக்குமிடத்து, வீட்டினுள் இருப்பவன் “இதோ வந்துவிட்டேன்” என்று கூறுவது.(எதிர்காலத்தில் கூறவேண்டியதை விரைவு கருதி இறந்தகாலத்தில் கூறுகிறான்.
2. நாளை சென்னை செல்கிறேன். (உறுதியாகச் செல்லவிருப்பதால் தெளிவு கருதி எதிர்காலப்பெயர் நிகழ்கால த்தைக் கொண்டு முடிந்தது)
3. சிறுவயதில் இங்குதான் விளையாடுவோம். (இறந்தகாலம் எதிர்காலப்பயனிலையைக் கொண்டு முடிந்தது)
4. வெள்ளி தோறும் கோவிலுக்குப் போவோம். (முக்காலமும் நடைபெறும் தொழில் இறந்தகாலத்தைக் கொண்டு முடிந்தது)
முக்காலத்திலும் தொடர்ந்து தன் தொழிலைச் செய்யும் பொருள்களை நிகழ்காலத்தில் குறிப்பிடுவதும் கால வழுவமைதி ஆகும். (எ.டு) கதிரவன் கிழக்கில் தோன்றுகிறது.
# வழுவமைதி

## வழுவமைதி வகைகள்

### 5. மரபு வழுவமைதி

முன்னோர் ஒரு பொருளை எச்சொல்லால் வழங்கினரோ அவ்வாறே வழங்குவது மரபு ஆகும். மரபுத்தொடர்கள் மயங்கி வரினும் மரபுவழுவமைதியாக் கொள்ளப்படும்.
# வழுவமைதி

## வழுவமைதி வகைகள்

### 5. மரபு வழுவமைதி

#### சான்று

1. கத்தும் குயிலோசை எந்தன் காதினில் வந்து விழவேண்டும். குயில் கூவும் என்பதே மரபு. பாரதி கத்தும் என்ற சொல்லைப் பயன்படுத்துகிறார். பெரும்புலவர் பாரதி என்பதால் மரபுவழுவமைதியாகக் கொள்ளப்பட்டது.  
2.இயற்கைப் பொருளை இத்தன்மை உடையது எனக் கூறுவது மரபு வழுவமைதியாகும்.
(எ.டு) மழை பொழியும். மழை என்றாலே அது நீர் பொழியும் தன்மை உடையது என்பது விளங்கும்.
தன்மைகளை வெளிப்படக் கூறுதல் ‘மிகைபடக் கூறுதல்’ ஆகும். அவ்வாறு கூறுதல் வழுவாயினும் அறிஞர் அவ்வாறு கூறிவருவதால் வழுவமைதி ஆயிற்று.
காரண முதலா ஆக்கம் பெற்றும்
காரணம் இன்றி ஆக்கம் பெற்றும்
ஆக்கம் இன்றிக் காரணம் அடுத்தும்
இருமையும் இன்றியும் இயலும் செயும்பொருள்
# வழுவமைதி

## வெளியிணைப்புகள்

- தமிழ் இணையக் கல்விக் கழகம்
# பெரிய பிரித்தானியா மற்றும் அயர்லாந்தில் உள்ள அரண்மனைகள்

1066 நார்மன் படையெடுப்பிலிருந்து இங்கிலாந்து மற்றும் அயர்லாந்தில் உள்ள அரண்மனைகள் படைகள், பொருளாதாரம் மற்றும் சமுதாயத்தில் பெரும்பங்கு வகித்தன. 1050-களில் குறைவான அளவிலேயே அரண்மனைகள் இங்கிலாந்தில் கட்டப்பட்டிருந்த போதும், நார்மன்கள் மரத்தாலான, கோட்டை வெளிச்சுவர் கொண்ட, வலைய வடிவிலான அரண்மனைகளை தாங்கள் புதிதாகக் கைப்பற்றிய பகுதிகளான இங்கிலாந்து மற்றும் வேல்ஸ் நாடுகளில் பெருமளவில் கட்டினர். 12-ம் நூற்றாண்டுகளில் நார்மன்கள் கற்களைக் கொண்டு சதுர வடிவிலான ஏராளமான அரண்மனைகளைக் கட்டினார்கள். இவ்வகை அரண்மனைகள் அரசியல் மற்றும் படைகளில் பெரும்பங்காற்றின. அரச குடுபத்தினர் வாழும் அரண்மனைகள் முக்கியமான நகரங்களையும் பொருளாதார முக்கியத்துவம் வாய்ந்த காடுகளையும் கட்டுப்படுத்துவதற்கு பயன்படுகின்றன. பெருங்குடியினர் வாழும் அரண்மனையானது நார்மன்களால் பயன்படுத்தப்பட்டவை. 12- நூற்றாண்டுகளில் முதல் பகுதியில் டேவிட் I ஆங்கிலோ-நார்மன் செல்வ சீமான்களை அழைத்து, காலனி ஆதிக்கத்தை உருவாக்கவும், அவருடைய நாட்டை நிர்வகிப்பதற்கு உதவுமாறும் கேட்டுக் கொண்டார். புதிதாக வந்த செல்வ சீமான்கள் தங்களுடன் அரண்மனைத் தொழில்நுட்பத்தை எடுத்து வந்தனர். நாட்டின் தெற்குப்பகுதியில் மரத்தாலான அரண்மனைகள் உருவாக்கப்பட்டன. 1170-ல் நார்மன்கள் படையெடுப்பைத் தொடர்ந்து, இரண்டாம் என்றி அயர்லாந்திலும் அரண்மனைகளை உருவாக்கினார்.
)]]  
12-ம் நூற்றாண்டில் படைகளி்ன் பயன்பாட்டிற்காக அரண்மனைகள் பெருகின. அதே சமயத்தில் அயர்லாந்து மற்றும் வேல்சில் அரண்மனைக் கட்டிடக் கலையானது இங்கிலாந்தைப் பின்பற்றியே இருந்தது. மூன்றாம் அலெக்சாந்தரின் இறப்பிற்குப் பிறகு இசுக்காட்லாந்து பொிய அரண்மனைகள் கட்டுவது விடுத்து சிறிய கோபுர வீடுகளைக் கட்டுவதற்கு மாறினர். பிற்காலங்களில் காேபுர வீடு கட்டும் செயற்பாணியை வடஇங்கிலாந்து மற்றும் அயர்லாந்து போன்ற நாடுகள் பின்பற்றின. 1270-ல் கடைசி வேல்ஸ் ஆட்சியாளர்கள் அழிவிற்குப் பிறகு முதலாம் எட்வர்டு தொடர்ச்சியான படைபல மிக்க அரண்மனைகளை வடக்கு வேல்சில் கட்டினார். 14-நூற்றாண்டு அரண்மனைகள் பாதுகாப்பு மற்றும் சொகுசு வாழ்க்கை வாழ்வதற்கு ஏற்ற இடமாகவும் பெருமளவு தோட்டம் பூங்காக்களை உள்ளடக்கியதாகவும் இருந்தது.  
பெரும்பாலான அரச மற்றும் பெருங்குடி மக்களின் அரண்மனைகள் அழிந்து விட்டன. 15-ம் நூற்றாண்டுகளில் ஒருசல அரண்மனைகள் மட்டும் பாதுகாப்புக் காரணங்களுக்காக நிர்வகிக்கப்பட்டு வந்தன. சிறு எண்ணிக்கை இருந்த இங்கிலாந்து மற்றும் ஸ்காட்லாந்து அரண்மனைகள் மறுமலர்ச்சிக்கான பொிய சொகுசு அரண்மனைகளாக மாறியது. அங்கு ஆடம்பர விழாக்கள் மற்றும் விருந்துகள் காெண்டாடப்பட்டன. இவ்வகையான அரண்மனைகள் சாதாரண மக்களின் சக்திக்கு அப்பாற்பட்டிருந்தது. அரச மற்றும் பெரு முதலாளிகள் மட்டுமே இவ்வகை அரண்மனைகளை பயன்படுத்தும் வாய்ப்பைப் பெற்றிருந்தனர்.  
இரண்டாம் உலகப்போாின் போது ஸ்காட்லாந்தில் ஒருசில அரண்மனைகள் இராணுவ முகாம்களாக பயன்படுத்தப்பட்ட போதும், அரண்மனைகளின் இராணுவப் பயன்பாடு அடுத்தடுத்த வருடங்களில் வேகமாக குறைந்தது. 19-ம் நூற்றாண்டு நாடாளுமன்ற சட்டத்தில் பெரும்பாலான அரண்மனைகள் முடப்பட்டன. அதற்கு முன் பயன்படுத்தப்பட்டன.. பிறகு அரண்மனைகள் மறுதோற்றம் பெற்று இங்கிலாந்து, வேல்ஸ் மற்றும் ஸ்காட்லாந்தில் சமுதாய மற்றும் கலாச்சார தோற்றமாகத் திகழ்ந்தன. பிாி்ட்டிஷ் தீவுகளில் உள்ள அரண்மனைகளைக் காக்கும் பொருட்டு சட்டம் இயற்றப்பட்டுள்ளது. அரண்மனைகளைச் சுற்றுலாத் தலங்களாக பயன்படுத்துவதன் வாயிலாக தேசிய பாரம்பாிய தொழிற்சாலையில் இது ஒரு அங்கமானது.
# கற்பித்தல் இயந்திரம்

**கற்பித்தல் இயந்திரங்கள்** என்பது ஒரு இயந்திர சாதனம் ஆகும். இவை மாணவர்கள் கல்வி கற்க உதவும் ஒரு பொருள் ஆகும். இதை 1920 களின் மத்தியில் சிட்னி எல். பிரஸ்லீ முதன்முதலில் கண்டுபிடித்தார். அவரது இயந்திரம் முதலில் பலவுள்தெரிவு விருப்பத் தேர்வுகளை உடைய வினாக்களைக் கொண்டிருந்தது. மாணவர் சரியான பதிலை அளித்தால் மட்டுமே அடுத்த பகுதிக்குச் செல்ல முடியும். கற்றல் எவ்வாறு நடந்தது என்பதைச் சோதனைகள் காட்டுகின்றன. முடிவுகளைப்பற்றிய அறிவு கற்றலை ஏற்படுத்தும் என்பதற்கு இது ஒரு எடுத்துக்காட்டாகும். அதன் பின்னர் நார்மன் கிரவ்டர் பிரஸ்லியின் யோசனைகளை மேலும் விரிவாக்கினார்.  
பி.எப்.ஸ்கின்னர் கிளைடர் எனப்படும் இயந்திரத்தை உருவாக்கினார். இது கற்றல் நேர்மறையான வலுவூட்டுதலுடன் எவ்வாறு கையாளப்பட வேண்டும் என்பதை விளக்கப் பயன்பட்டது. ஸ்கின்னர் ஒரு பரந்த அளவிலான பள்ளிமுன்பருவ மற்றும் வயதுவந்த மாணவர்களுக்கான கற்பித்தல் இயந்திரங்களைப் பயன்படுத்துவதை ஊக்கப்படுத்தினார். வாசிப்பு மற்றும் இசை ஆகியவற்றிலும் இவற்றைப் பயன்படுத்தினார். கற்பித்தல் இயந்திரத்தின் அறிவுத்திறன் திறன் பல காரணிகளிலிருந்து தோற்றுவிக்கப்பட்டது. இது கட்டுப்பாட்டைப் பயன்படுத்தாமல் தானியங்கியாகவும், உடனடியாகவும் மற்றும் வழக்கமான வலுவூட்டல் மூலமும் கற்பித்தலை வழங்கியது. வழங்கப்பட்ட பொருள் ஒத்திசைவு மற்றும் புதுமையான முறையில் இருந்தது. கற்றல் வேகம் ஒவ்வொரு மாணவருக்கும் ஏற்றவாறு பொருத்தமாக சரிசெய்யப்பட்டது. இதன் விளைவாக, மாணவர்கள் ஆர்வமுள்ளவர்களாகவும், கவனமாகவும், விரும்பிய நடத்தை உள்ளவர்களாகவும் "செய்து கற்றல் மூலம்" திறமையானவர்களாகவும் இருந்து கற்றுக் கொண்டனர்.  
இரண்டு வழிமுறைகளும் நன்றாக இருந்தபோதும், திட்டமிட்டுக் கற்பித்தல் புத்தகங்கள் போன்ற பிற வடிவங்களில் விரிவான அனுபவத்தில் உள்ளன.
கற்பித்தல் இயந்திரங்கள் மற்றும் திட்டமிடப்பட்ட கற்றல் பற்றிய கருத்துகள் திறந்தவழிக் கற்றல் மற்றும் கணினிவழிக் கற்பித்தல் ஆகிய கருத்துகளுக்கு அடிப்படையாக அமைந்துள்ளன.
# அரசு மருத்துவக் கல்லூரி தூத்துக்குடி

**தூத்துக்குடி மருத்துவக்கல்லூரி** *(Thoothukudi Medical College)* இந்தியாவின் தமிழ்நாடு மாநிலத்தில் அமைந்திருக்கும் அரசு மருத்துவக்கல்லூரிகளில் ஒன்றாகும். தென்தமிழகத்தில் தூத்துக்குடி நகரில் உள்ள இக்கல்லூரி டி.கே.எம்.சி அல்லது அரசு மருத்துவக்கல்லூரி, தூத்துக்குடி என்ற பெயர்களாலும் அழைக்கப்படுகிறது. தமிழ்நாடு டாக்டர் எம்.ஜி.ஆர். மருத்துவப் பல்கலைக்கழகத்துடன் இணைக்கப்பட்டிருக்கும் இக்கல்லூரி இந்திய மருத்துவக் கழகம் மற்றும் உலகசுகாதார நிறுவனத்தின் அங்கீகாரங்களை பெற்றுள்ளது.
# அரசு மருத்துவக் கல்லூரி தூத்துக்குடி

## வரலாறு

தமிழக அரசு 16.08.2000ஆம் ஆண்டில் தூத்துக்குடி அரசு மருத்துவக் கல்லூரியினை நிறுவியது. இக்கல்லூரியானது முதலில் கடற்கரை சாலையிலுள்ள மீன்பிடி கல்லூரி மற்றும் ஆராய்ச்சி நிலைய (மீன்வளக் கல்லூரி) வளாகத்திலிருந்து செயல்பட்டது. பின்னர் 2001ஆம் ஆண்டில் தூத்துக்குடி நகரத்திற்கு மாற்றப்பட்டது.  
சூலை 2001 முதல் மருத்துவப் பட்டப் படிப்புக்கு ஆண்டுக்கு 100 மாணவர்கள் சேர்க்கை என்ற எண்ணிக்கையுடன் கல்லூரி செயற்படத் தொடங்கியது. புதியதாக கட்டப்பட்ட கட்டிடத்தில் வகுப்புகள் நடத்தப்பட்டன. அடுத்தடுத்த ஆண்டுகளில் மருந்தியல், நோயியல், நுண்ணுயிரியல், சமூகம் மற்றும் பாதுகாப்பு மருத்துவம் போன்ற துறைகள் செயல்படத் தொடங்கின. மாவட்ட தலைமை மருத்துவமனை தூத்துக்குடி மருத்துவக் கல்லூரி மருத்துவமனையாக செயல்படத் தொடங்கியது.
# அரசு மருத்துவக் கல்லூரி தூத்துக்குடி

## அமைவிடம்

தூத்துக்குடி அரசு மருத்துவக் கல்லூரி தூத்துக்குடி நகரத்தில் இருந்து 3 கி. மீ. தொலைவில் அமைந்துள்ளது. சுமார் 25 ஏக்கர் அளவில் கல்லூரி வளாகம் பரந்து விரிந்துள்ளது. மாணவர்கள் மற்றும் மாணவிகளுக்கென தனித்தனியாக விடுதி வசதிகள் உள்ளன. மருத்துவக்கல்லூரி, மருத்துவமனை மற்றும் விடுதி போன்ற அனைத்தும் 1 கி. மீ. சுற்றளவிற்குள்ளேயே உள்ளன. தூத்துக்குடி தொடருந்து நிலையத்திலிருந்து 5.1 கி. மீ. தொலைவிலும், பேருந்து நிலையத்திலிருந்து 3.2 கி. மீ. தொலைவிலும் இக்கல்லூரி அமைந்துள்ளது. அரசு பல தொழில் நிறுவன வளாகம், நல்ல வசதியான விரிவுரை அறைகள், நூலகங்கள், வாசிப்பு அறைகள், அரங்குகள் போன்றவை இக்கல்லூரியில் அமைக்கப்பட்டுள்ளன.
# அரசு மருத்துவக் கல்லூரி தூத்துக்குடி

## வழங்கப்படும் படிப்புகள்

### இளநிலை மருத்துவப் படிப்புகள்

- இளநிலை மருத்துவம் (எம். பி. பி. எசு.) 5½ ஆண்டு படிப்பு
# அரசு மருத்துவக் கல்லூரி தூத்துக்குடி

## வழங்கப்படும் படிப்புகள்

### முதுகலை மருத்துவ படிப்புகள்

- பட்டம் படிப்புகள் (கால அளவு 3 ஆண்டுகள்)
1. எம்.டி பொது மருத்துவம் (ஆண்டுக்கு 10 இடங்கள்)
1. எம்.டி மயக்கவியல் (ஆண்டுக்கு 08 இடங்கள்)
1. எம்.டி குழந்தை மருத்துவம் (ஆண்டுக்கு 06 இடங்கள்)
1. எம்எஸ் பொது அறுவை சிகிச்சை (ஆண்டுக்கு 10 இடங்கள்)
1. எம்.எஸ் மகப்பேறியல் மற்றும் பெண்ணோயியல் (ஆண்டுக்கு 06 இடங்கள்)
1. எம்.எஸ் எலும்பியல் (ஆண்டுக்கு 03 இடங்கள்)
1. எம்.எஸ் காது மூக்கு தொண்டை மருத்துவம் (02 இடங்கள் / ஆண்டு)
# அரசு மருத்துவக் கல்லூரி தூத்துக்குடி

## வழங்கப்படும் படிப்புகள்

### பட்டயச்சான்றிதழ்

- செவிலியர் மருத்துவப்படிப்பு (3 ½ ஆண்டுகள் படிப்பு)
- மருத்துவ ஆய்வக தொழில்நுட்பம் (2 ஆண்டுகள் படிப்பு)
# அரசு மருத்துவக் கல்லூரி தூத்துக்குடி

## வழங்கப்படும் படிப்புகள்

### தொழில் நுட்பப் படிப்புகள்

- அரங்க நிபுணர் - (1 ஆண்டு)
- மயக்கமருந்து நிபுணர் - (1 ஆண்டு)
- எலும்பியல் நிபுணர் - (1 ஆண்டு)
- அவசர சிகிச்சை நிபுணர் - (1 ஆண்டு)
- சுவாச சிகிச்சை நிபுணர் - (1 ஆண்டு)
- கதிரியக்க நிபுணர் - (1 ஆண்டு)
# அரசு மருத்துவக் கல்லூரி தூத்துக்குடி

## பிற படிப்புகள்

- உதவி செவிலியர் (1 ஆண்டு)
# அரசு மருத்துவக் கல்லூரி தூத்துக்குடி

## மாணவர் சேர்க்கை

இந்தக் கல்லூரியில் 2000-2012 கல்வி ஆண்டு வரை 100 மாணவர்கள் வீதம் சேர்க்கப்பட்டனர். தற்போது மாணவர் சேர்க்கை எண்ணிக்கை 150ஆக உள்ளது. 15% இடங்கள் அகில இந்திய மருத்துவக் கழகப் பரிந்துரையிலும் 85 சதவீத இடங்கள் தமிழக அரசின் இட ஒதுக்கீட்டு கொள்கையை பின்பற்றி நீட் நுழைவுத் தேர்வு அடிப்படையில் நிரப்பப்படுகின்றன.
# அரசு மருத்துவக் கல்லூரி தூத்துக்குடி

## துறைகள்

- பொது அறுவை சிகிச்சை
- பொது மருத்துவம்-
- காது மூக்கு தொண்டை மருத்துவம்
- குழந்தை நலம்
- தோல் நோய்
- மார்பு மருத்துவம்
- மனநலம்
- மகப்பேறியல்
- எலும்பு மூட்டு மருத்துவம்
- கதிரியக்க சிகிச்சை
- பல்மருத்துவம்
- நரம்பியல்
- இரைப்பை குடல் இயல்
- உயிர்வேதியியல்
- மயக்க மருந்தியல்
# அவசர நிறுத்தி

**அவசர நிறுத்தி**(ஆங்:Emergency**-stop**), **நிறுத்தல் நிலைமாற்றி** (Kill Switch) அல்லது **அவசர மின்திறன்இணைப்பின்மை** (**EPO, Emergeny Power Off**) என்றும் அறியப்படும், இது ஒர்பாதுகாப்பு நுட்பத்தைப் பயன்படுத்தி சாதனம் அல்லது இயந்திரங்களை நெருக்கடி காலங்களில் நிறுத்துகிறது. வழக்கமான காலங்களில் இயந்திரங்களை நிறுத்தும் முறைகளைப் போலன்றி, இயந்திரத்தின் அனைத்துஅமைப்புகளையும் ஒரு ஒழுங்கான முறையில் எவ்வித சேதாரமும் இன்றி நிறுத்துகிறது, புதிதாக இயக்குபவர்கள்மற்றும் பார்வையாளர்களாலும் இயந்திரத்தின் இயக்கத்தினை விரைவில் நிறுத்தும் வண்ணம் (அது இயந்திரத்தினை சேதாரமாக்கினாலும்) அவசரநிறுத்திவடிவமைக்கப்பட்டுள்ளது. பயிற்சியற்ற இயக்குபவர்கள் மற்றும் பார்வையாளர்களாலும் எளிதில் அணுகும் வண்ணம் அவசரநிறுத்திவெளிப்படையாக இருக்குமாறு வடிவமைக்கப்பட்டிருக்கும்.
# அவசர நிறுத்தி

## பயன்பாடுகள்

### தொழில்துறை இயந்திரங்கள்

வண்ணம் திருப்பும் திசை காட்டப்பட்டுள்ளது]]
பெரிய தொழிற்சாலை இயந்திரங்களில் அவசர நிறுத்தியானது பல்வேறு இடங்களில் அமைக்கப்பட்டிருந்தாலும்பொதுவாக இயக்குபவர் பலகையின் மீதுஅமைந்திருக்கும். இதனால் இயக்குபவர்இயந்திரத்தின் மின்திறனைஎளிதில் துண்டித்து தொழிலாளர்களை இயந்திர விபத்துக்களில் இருந்து காக்கமுடிகிறது. பழுது- காப்புசெயற்பாட்டிற்காகஇதுஎப்பொழுதும் மூடியநிலையிலிருக்கும்நிலைமாற்றிஆகும்,இதனால்தற்செயலாக மின்கம்பிகள் அறுந்தபொழுதும் அவசர நிறுத்தி செயல்படுவதை தடுக்கமுடிகிறது.  
ஐரோப்பிய ஒன்றியத்தில், உத்தரவு 2006/42/EC-படி அனைத்து வகையான இயந்திரங்களிலும் அவசரநிறுத்தி பொருத்தப்பட்டிருக்க வேண்டும். சிறிய கைகளினால் பயன்படுத்தும்இயந்திரங்கள் மற்றும் குறைந்த ஆபத்துகள் விளைவிக்கும் இயந்திரங்கள் மட்டுமே அவசரநிறுத்திகளில்லாமல் விலக்கு அளிக்க விண்ணப்பிக்க முடியும்.
# அவசர நிறுத்தி

## பயன்பாடுகள்

### கேளிக்கை சவாரிகள்

தொழில்துறை உபகரணங்களை ஒத்த அவசரநிறுத்தி பொழுதுபோக்கு சவாரிகளிலும்இருக்கிறது.சவாரி இயந்திரத்தின் மீது எப்பொழுதும் செயற்பட்டுக்கொண்டிருக்கும் பிரேக்-ஆனது மின் இணைப்பு கொடுக்கும்பொழுதுஇயங்காதவாறு வடிவமைக்கப்பட்டிருக்கும்;மீண்டும் மின்சக்தி துண்டிக்கப்படும்பொழுது பிரேக் சவாரி இயந்திரத்தின் மீது செயற்பட்டு அதனைநகரவிடாமல் செய்யும்.